**«Προκήρυξη κενούμενων θέσεων μαθητών/μαθητριών στη Β΄ και Γ΄ Λυκείου** **για το σχολικό έτος 2022-2023»**

To ΕΠΕΣ του  2ου Πρότυπου ΓΕΛ Θεσσαλονίκης-«Λευκός Πύργος», σύμφωνα με την εγκύκλιο με αριθμ. πρωτ. 28270/Δ6/14-0302022 (ΦΕΚ 1144Β΄) και την απόφαση με Αριθμ. 61/ΔΕΠΠΣ/8-9-2022 (Αρ. Φύλλου 4100, Β΄)

**προκηρύσσει:**

Α)  **τέσσερις(4) θέσεις  μαθητών/μαθητριών στη  Β΄ τάξη**  του σχολείου

Β) **δύο (2)  θέσεις  μαθητών/μαθητριών  στη  Γ΄ τάξη**  του σχολείου μας

Οι υποψήφιοι/ες για την εισαγωγή αξιολογούνται σε δεξιότητες που απέκτησαν κατά τη διάρκεια της φοίτησής τους στο σχολείο σχετικές με την κατανόηση κειμένων της Ελληνικής Γλώσσας και τα Μαθηματικά. Το σύνολο των ερωτήσεων είναι 50,  25 για την κατανόηση κειμένου της Ελληνικής Γλώσσας και 25 για τα Μαθηματικά. Όλες οι ερωτήσεις είναι πολλαπλής επιλογής.

 Ειδικότερα, για τις Β΄ και Γ΄ τάξεις των Προτύπων Σχολείων αντικείμενο της δοκιμασίας είναι στοιχεία των παραπάνω γνωστικών πεδίων, τα οποία οι μαθητές/τριες ήδη γνωρίζουν και έχουν αφομοιώσει από τη φοίτησή τους στις προηγούμενες τάξεις της οικείας βαθμίδας. Δεν ορίζονται συγκεκριμένες σελίδες εξεταστέας ύλης στα σχολικά εγχειρίδια και δεν ελέγχονται γνώσεις οι οποίες προϋποθέτουν απομνημόνευση. Οι μαθητές/τριες δεν απαιτείται να μελετήσουν πρόσθετη ύλη για να προετοιμαστούν για τη συμμετοχή τους στην εν λόγω διαδικασία.

Η διεξαγωγή της δοκιμασίας θα λάβει χώρα στις εγκαταστάσεις του σχολείου Εθνικής Αμύνης 26, στον 3ο όροφο, **την  Πέμπτη 8η Σεπτεμβρίου 2022 στις 10.00 πμ** και θα έχει διάρκεια 180 λεπτά. Ώρα προσέλευσης υποψηφίων 09.00 πμ.

Κατά τη διεξαγωγή της δοκιμασίας εφαρμόζονται τα προβλεπόμενα μέτρα προφύλαξης κατά της πανδημίας στις υπό στοιχεία 74557/Δ6/24.06.2021 (Β’  2708) και Φ.251/107120/Α5/02.09.2021 (Β’  4052) κοινές υπουργικές αποφάσεις καθώς και κάθε σχετική απόφαση και οδηγία που τίθεται σε ισχύ κατά την ως άνω χρονική περίοδο

Οποιαδήποτε κενή θέση προκύψει στις παραπάνω τάξεις μέχρι και 20 Ιανουαρίου 2022 θα πληρωθεί από τους πίνακες επιλαχόντων της παραπάνω διαδικασίας. Μετά την 20η Ιανουαρίου 2022 παύει η ισχύς των πινάκων επιλαχόντων.

**Οι αιτήσεις συμμετοχής** στη διαδικασία επιλογής για την κάλυψη των κενών θέσεων μαθητών/τριών στα Πρότυπα Σχολεία κατατίθενται: Α) **με προσωπική παρουσία των δυο γονέων/κηδεμόνων**, άλλως, η αίτηση συνοδεύεται από υπεύθυνη δήλωση του απόντος γονέα/κηδεμόνα ότι συναινεί στην συμμετοχή του τέκνου του στη διαδικασία και προσκόμιση πιστοποιητικού οικογενειακής κατάστασης ή

 Β) **ηλεκτρονικά,** στη διεύθυνση του ηλεκτρονικού ταχυδρομείου της σχολικής μονάδας mail@2lyk-peir-thess.thess.sch.gr, με επισυναπτόμενα όλα τα απαραίτητα δικαιολογητικά. Στην περίπτωση αυτή, ο αριθμός πρωτοκόλλου αποστέλλεται ηλεκτρονικά. Στην περίπτωση που η αίτηση κατατίθεται ηλεκτρονικά, θα πρέπει να επισυναφθούν υπεύθυνες δηλώσεις και των δυο γονέων/κηδεμόνων μέσω της διαδικασίας που προβλέπεται στην ιστοσελίδα gov.gr.

 Σε κάθε αίτηση αναφέρεται ο κωδικός ο οποίος επέχει θέση αριθμού πρωτοκόλλου αυτής. **Λήξη προθεσμίας κατάθεσης αιτήσεων: Τετάρτη 7/9/2022, στις 14.00.**

 Οι γονείς/κηδεμόνες των ενδιαφερομένων μαθητών/τριών δικαιούνται να καταθέσουν αίτηση σε ένα (1) μόνο Πρότυπο Λύκειο.

Η  συμμετοχή στη δοκιμασία (τεστ) δεξιοτήτων επιτρέπεται ανεξάρτητα από τον τόπο διαμονής του/της μαθητή/τριας.

Οι υποψήφιοι μαθητές/τριες, κατά την ημερομηνία διενέργειας της δοκιμασίας (τεστ) δεξιοτήτων, οφείλουν να προσκομίσουν **αστυνομική ταυτότητα ή διαβατήριο** καθώς και **το αποδεικτικό υποβολής της αίτησής τους**, που φέρει τον κωδικό της αίτησης, για πλήρη ταυτοποίησή τους. Οι υποψήφιοι προσέρχονται στην οικεία σχολική μονάδα, μία ώρα πριν την έναρξη της δοκιμασίας (τεστ) δεξιοτήτων.

 Οι μαθητές/τριες κατά την είσοδο στην αίθουσα διενέργειας της δοκιμασίας (τεστ) δεξιοτήτων, ταυτοποιούνται και σημειώνουν τον αριθμό Μητρώου στο/στα φύλλο/α εξέτασης σε σημείο/α που τους υποδεικνύεται από τους επιτηρητές, καλύπτεται/ονται κατά την παράδοσή του/τους και ανοίγουν μετά την ολοκλήρωση της βαθμολογίας.

Εάν ο αριθμός των υποψηφίων μαθητών/τριών είναι ίσος ή μικρότερος από τον αριθμό των κενών θέσεων, το ΕΠ.Ε.Σ. του Προτύπου Λυκείου αποφασίζει την εισαγωγή όλων ανεξαιρέτως των υποψηφίων, χωρίς διενέργεια δοκιμασίας δεξιοτήτων, σε διαφορετική περίπτωση διενεργεί δοκιμασία (τεστ) δεξιοτήτων.